Diskusjon:Olav Heggstad

message: --M O Haugen (diskusjon) 11. okt. 2017 kl. 23:53 (CEST)

message: ::NB. Diskusjonen er sakset fra Brukerdiskusjon:Kjersti Lie.
Hei igjen Kjersti Lie!
Takker for pent bilde av Gudmund Sundby. 
En annen interessant proffesor var Olav Heggstad. I artikkelen jeg har skrevet står det at han fikk avskjed i nåde, og kilde til påstanden. Imidlertid er det utgitt en bok «Holdningskamp og motstandsvilje : NTH under krigen 1940-1945», som sier det motsatte. Har du mulighet til å finne ut av dette? Det er jo svært vesentlig informasjon og merkelig at to seriøse kilder gir motsatt informasjon. 
Så lurte jeg på om du kunne skaffe flere bilder? For eksempel ledet Olav Heggstad Elektrisitetsforsyningskommisjonen av 1919. Medlemmene her hadde sikkert møter på NTH, kanskje finnes det bilder? 
Finnes det noen gamle bilder fra Vannkraftlaboratoriet?
En annen og mer beryktet professor var Hans Skarphagen. Finnes det bilder av ham? Stemmer det ikke at han tegnet NTH-ringen? --Frankemann (diskusjon) 21. jul. 2014 kl. 23:27 (CEST)
replies: text: Hei, beklager at jeg tar meg tilrette og svarer på spørsmål 1, boka Holdningskamp og motstandsbilde ligger fritt tilgjenglig på nb.no: her. Profoss (diskusjon) 21. jul. 2014 kl. 23:32 (CEST)

text: På side 36 står det "Heggstad ble meddelt avskjed, men ikke i nåde". Profoss (diskusjon) 21. jul. 2014 kl. 23:36 (CEST)
replies: text: :Jeg har notert meg bildeønskene dine. Jeg skal se hva jeg får til over ferien. Min bildespesialistkollega er på ferie til langt uti august. Du har fått svar på om Heggstad fikk avskjed i nåde eller ei, ser jeg. Ang. NTH-ringen: Den ble formgitt av en arkitektstudent, Tormod Kristoffer Hustad, ikke av Skarphagen - som man kan lese i et herværende nettleksikon! ;) mvh Kjersti L. (diskusjon) 22. jul. 2014 kl. 08:13 (CEST)
replies: text: ::Alt i orden, jeg drar drar på sommerferie og da skjer det ikke så mye fra min side unasett. Boken som Profoss refererer til har jeg allerede leste litt på. Og jeg vet at det står "Heggstad ble meddelt avskjed, men ikke i nåde", men iht www.snl.no] fikk han avskjed i nåde den 1. september 1945. Hva skal man da tro på?--Frankemann (diskusjon) 22. jul. 2014 kl. 16:40 (CEST)
replies: text: :::Jeg har tittet igjennom kildene som snl-artikkelen viser til og ikke på noe sted står det nevnt "i nåde". Jeg tror det beste hadde vært å skrive ut fra det kildene er enige om. At han fratredde stillingen som rektor 8. mai 1945 (meddelt 9. mai). Profoss (diskusjon) 22. jul. 2014 kl. 17:52 (CEST)
replies: text: ::::Forsøkte også å søke i Bokhylla uten hell, men gjorde meg noen tanker. Boka Profoss viser til er nyest, men ser ut til å beskrive det første vedtaket om avskjed som ble gjort i mai 1945. Artikkelen i Norsk Biografisk Leksikon er av en helt annen kvalitet enn snl.no artikler og der står «Han trakk seg øyeblikkelig tilbake etter krigens slutt, søkte om avskjed og fikk avskjed i nåde 1. september 1945.» Trakk seg tilbake er åpenbart noe forskjønnende, men det står at han søkte om avskjed i nåde og artikkelen oppgir som utrykte kilder «NTNUs arkiv», det er derfor mulig at han først fikk avskjed, hvilket ikke er i nåde, men at han senere hen søkte om å få avskjed i nåde og så fikk han det. Siden NBL oppgir en dato kan det hende at dette lar seg verifisere ved hjelp av NTNU sitt arikiv, og så fikk mvh Kjersti L. kanskje mere å jobbe med når ferien vel er over? I mellomtiden bør vi kanskje skrive at vi har to presumptivt pålitelige kilder som ikke er enige? Det ville jo være litt leit om det stemmer at han søkte om og fikk avskjed i nåde og så står det ikke i artikkelen? --ツツDyveldi ☯ prat  ✉ post  22. jul. 2014 kl. 18:25 (CEST)
replies: text: :::::I artikkelen jeg skrev står det at han fikk avskjde i nåde, noe annet tør jeg ikke skrive før det kan bekreftes. Å skrive noe annet blir neste som å dømme han til landssviker før vi er sikre. Han må ha vært en meget ulykkelig rektor på NTH: Han ville være pragmatisk og ble belønnet med førerfullmakter, de andre professorene gikk under jorden, og tilslutt lå høyskolen øde etter at studentene boikottet undervisningen. Den 8. mai 1945 ringte Gudmund Sundby og sa til Heggstad: At han om noen minutter vil komme for å ta over som rektor, og at Heggstad straks må forlate kontoret. Ellers var Heggstad en professor med stor positiv innflytelse i mellomkrigstiden.--Frankemann (diskusjon) 22. jul. 2014 kl. 18:53 (CEST)
replies: text: ::::::Akkurat det som bekymrer meg også. Jeg søkte en gang til i Bokhylla og fikk treff i 3 bøker som er for nye til å være tilgjengelige på nb.no, men de er nok lesebare på lesesalen deres. Skal se om jeg ikke får tid til å stikke innom dem og se hva som står i de bøkene. ツツDyveldi ☯ prat  ✉ post  22. jul. 2014 kl. 19:44 (CEST)
replies: text: ::::::: Bare en liten spekulasjon. Det er vel bare embetsmenn som kan få avskjed i nåde. Heggstad var utvilsomt embetsmann, men det var som professor. Som rektor var han oppnevnt av departementet – i alle fall ifølge Statskalenderen for 1943 (spalte 282). Han kan muligens ha fått avskjed som rektor og avskjed i nåde som professor, ettersom avgangene skjedde med noen måneders mellomrom. Hilsen GAD (diskusjon) 22. jul. 2014 kl. 20:07 (CEST)
replies: text: ::::::::Jeg tror han som rektor var oppnevnt av Quisling i henhold til en lov eller et vedtak fra den kanten (med forbehold om at når jeg søker etter info så leser jeg kjapt). Og ja jeg tror GAD har rett i at vi har med to vedtak på forskjellige datoer og det kan se ut til å han gladelig ga fra seg rektorrollen når han ble bedt om det. I den ene kilden mener jeg også at det stod uttrykkelig at han ikke ble dømt for landssvik og ikke var medlem av NS. ツツDyveldi ☯ prat  ✉ post  22. jul. 2014 kl. 21:17 (CEST)

text: (tilbake til marg) Jeg tok en titt i boka Turbulens og tankekraft fra 2010 som heller ikke kaster noe mer lys over avskjeden, men den oppgir en fotnotereferanse, "Brev fra Vogt til Schmidt-Nielsen, 28. mai 1945, med svar 4. juni. NTNU HA, eske 28, mappe «opprydningsanordningen, skrivelser m.v.» Profoss (diskusjon) 23. jul. 2014 kl. 09:35 (CEST)
replies: text: :Takker, det var den viktigste jeg tenkte på. Jeg tenkte også på å se etter hvorfor jeg får treff i denne (enten en navneliste, men kan være liste med trykkfeil? og denne, men dette kan være et unødvendig skudd i mørke ! I denne står Heggstads rolle nevnt på side 151 og side 154. På siden 155 står: "Ved frigjøringen sto det gamle professorutvalget klar til å overta ledelsen igjen. Professor Sundby, som også hadde ledet det illagale utvalget, gjenoptok 9. mai sin funksjon som professorutvalgets nestformann og "meddelte professor Heggstad han fratreden som rektor", som det heter i protokollen." ... "Professor Skancke fikk dødsdom, og etter avslåtte anker og benådningssøknader ble han skutt i august 1948."   videre kildebelegges dette på side 331: med: «s. 155. Frigjøringen. Professorrådets protokoll sak 1/45 "Gjenopprettelse av regulær administrasjon ved Høyskolen" (protokollen ble ikke ført melom 8.1.1942 og 11.5.1945).» Her på side 170 ff og noen andre steder står også en del om rollen hans  som rektor under krigen. I denne som vi opprinnelig starta med sier i forordet at de har vært oppe i NTH sine arkiver, det står ikke i litteraturlista og av innledningen fremgår at boka er skrevet for å rette opp det feilaktige inntrykk boka "Vitenskap for industrien" hadde skapt. De uttrykker seg temmelig absolutt, men hvis GAD har rett kan det være rektorstillingen de sikter til, men hvor sikre bør vi være?  --ツツDyveldi ☯ prat  ✉ post  23. jul. 2014 kl. 20:55 (CEST)
replies: text: ::Da tror jeg jeg takker for besøket, og foreslår at dere skriver det som er korrekt i artikkelen - og på artikkelens diskusjonsside det som kan være/har vært uklart. Flott grunnforskning, dette! :)mvh Kjersti L. (diskusjon) 24. jul. 2014 kl. 08:25 (CEST)
replies: text: :::Takk for vertskapet! Jeg tar meg friheten til å sakse ordskiftet inn på diskusjon:Olav Heggstad. Profoss (diskusjon) 24. jul. 2014 kl. 21:42 (CEST)
thread_title: Olav Heggstad, hva skjedde egentlig med ham?

message: Hei Morten Olsen Haugen, du har jo vært spesielt opptatt av at en biografi må ha en seksjon, eller i alle fall noe ord, om vedkommendes ettermæle og betydning. Her har jeg forsøkt å finne det som er å oppdrive om Olav Heggstad. Det ser ikke ut til å være en eneste vei eller objekt som er oppkalt etter ham i ettertid. Det har vel sin årsak i at han virket som rektor på NTH under krigen. Jeg greide uansett å finne et hus som fikk navn etter han fordi han bodde der. Om dette huset eksisterer fremdeles har jeg ikke funnet ut av. 
Lurer på om denne biografen kan gå som AA-artikkel? En kan jo sikkert si at det ikke er noen glitrende artikkel, men her er det ikke mulig å finne noen biografi. Det ser kun ut til at han er nevnt i en rekke bøker, men bare med noen setninger. Hilsen --Frankemann (diskusjon) 30. sep. 2017 kl. 18:21 (CEST)
replies: text: jeg ser det er mulig å hente ut mer stoff fra

text: *

text: men ellers kan vi nok godt nominere den. Mvh --M O Haugen (diskusjon) 30. sep. 2017 kl. 19:37 (CEST)
replies: text: :Takk M O Haugen for tipset om denne boken, faktisk så har jeg jo sett den før. Det viste seg å stå en del interessante ting som kaster lys over Heggstads ulykkelige rektorgjerning under krige. Har tilføyd en del fakta, uten å ta med særlig mange av anekdotene som er nevnt i Holdningskamp og motstandsvilje. Lurer på om ikke dette er en brukbar AA-kandidat nå?

text: :En annen ting er at jeg igjen ser på diskusjonen over, om han fikk avskjed i nåde eller unåde. Når to tilsynelatende jevnt like autoritære kilder gir motsatte opplysninger, er det ikke da like greit å si at han fratreden stillingen uten å nevne formalitetene (altså om det skjedde med en viss ære eller ingen ære)? Hilsen --Frankemann (diskusjon) 1. okt. 2017 kl. 18:28 (CEST)
replies: text: :: Det ryddigste er å oppgi begge deler, med hver sin referanse - tenker jeg. Hvis vi ikke sier noe nå som vi har begge kildene, så kan det komme noen senere som bare har tilgang til den ene kilden, og oppfatte det som en uomtvistet versjon.  Mvh M O Haugen (diskusjon) 1. okt. 2017 kl. 18:56 (CEST)
replies: text: ::: ja, enig. Her endret slik som du foreslår. Vennlig hilsen --Frankemann (diskusjon) 1. okt. 2017 kl. 19:02 (CEST)
thread_title:  Ettermæle og spor